அதிகாரங்கள் 23 முதல் 24 வரை அதிகாரம் 23 தாவீதின் இறுதி மொழிகள் 1 மேன்மை மிக்கவரும் யாக்கோபின் கடவுளிடம் திருப்பொழிவு பெற்றவரும் இஸ்ரயேலின் இனிமைமிகு பாடகரும் ஈசாயின் மைந்தருமான தாவீதின் இறுதிமொழிகளாவன: 2 ஆண்டவரின் ஆவி என் மூலம் பேசினார்; அவரது வார்த்தை என் நாவில் ஒலித்தது. 3 இஸ்ரயேலின் கடவுள் என்னோடு பேசினார்; 'இஸ்ரயேலின் பாறை' எனக்கு கூறினார்: 'மானிடரை நீதியோடு ஆள்பவன், இறை அச்சத்துடன் ஆள்பவன்,  4 விடியற்கால ஒளியெனத் திகழ்கின்றான்; முகிலற்ற காலைக் கதிரவனென ஒளிர்கின்றான்; மண்ணினின்று புல் முளைக்கச் செய்யும் மழையென விளங்குகின்றான்'. 5 என் குடும்பம் இறைவனோடு இணைந்துள்ளது அன்றோ? அனைத்திலும், திட்டமிடப்பட்டு, உறுதியாக்கப்பட்டு, என்றும் நிலைக்கும் உடன்படிக்கையை அவர் என்னோடு செய்து கொண்டார். 